
Prefaţă 

> 


Medicii din asistenţa medicală primară şi alţi furnizori de servicii de sănătate, inclusiv 
medici rezidenţi, studenţi şi asistenţi medicali, se confruntă de multe ori cu provocarea de 
a diagnostica pacienţii pe baza acuzelor sau a îngrijorărilor nediferenţiate şi uneori confu- 
ze. Creşterea „presiunii de a produce" în contextul clinic şi necesitatea unei asistenţe me- 
dicale de înaltă calitate au făcut utilizarea eficientă a timpului în clinică esenţială pentru 
practicienii din îngrijirea medicală primară. 

Taylor — Manual de diagnostic diferenţial este conceput pentru a sprijini practicianul 
ocupat în procesul de diagnosticare a problemelor pacientului în acest mediu. 

Lucrarea este organizată în jurul concluziilor simptomelor şi al semnelor frecvente, al 
testelor de laborator şi al caracteristicilor examenelor imagistice. Fiecare capitol serveşte ca 
o sursă de informare de sine stătătoare concisă, clară şi uşor de citit pentru afecţiunea res- 
pectivă. Manualul este conceput să fie util la punctul de îngrijire şi pentru a se potrivi în 
buzunarul halatului de spital. 

Editorii sunt încântaţi să includă în această nouă ediţie cele mai recente dovezi clini- 
ce, precum şi schimbările în practica medicală clinică, de la ultima ediţie care a fost publi- 
cată. In timp ce au adăugat conţinut nou, editorii acestui volum au depus toate eforturile 
pentru a menţine lizibilitatea excelentă şi utilitatea pe care autorii anteriori, editorii şi mai 
ales dr. Robert Taylor au reuşit să le realizeze. 

Toţi autorii şi editorii acestei cărţi speră să vă fie utilă, astfel încât să vă puteţi îngriji 
pacienţii cât mai eficient. 

Pentru autori şi editori, 


Dr. Paul M. Paulman 
Omaha , Nebraska 
Editor-sef 

XVII 


Mulţumiri 

\ 


Editorii Taylor-Manual de diagnostic diferenţial ar dori să recunoască munca şi 
contribuţiile editorilor şi autorilor de capitol care au realizat manuscrise excelente. 
Mulţumim, de asemenea, personalului de editare şi de producţie de la Wolters Kluwer; a 
fost cu adevărat o plăcere să lucrez cu voi pentru această carte. Editorii sunt recunoscători 
dr. Robert Taylor, care a realizat prima ediţie a acestei cărţi: acesta ne-a oferit un model ex- 
celent de la care să pornim. 

Această carte nu ar fî fost posibilă fără munca grea şi abilităţile incredibile de organizare 
şi gestionare ale lui Makenzie Lind-Olson. Makenzie a făcut o treabă bună, menţinând toţi 
membrii echipei organizaţi şi concentraţi şi facilitând comunicarea între cei mulţi implicaţi 
în producerea acestei cărţi. Suntem foarte recunoscători pentru eforturile sale. 

Dr. Paul M. Paulman 
Omaha , , Nebraska 
Editor-şef 

CAPITOLUL 1 


Principiile diagnosticului 

în 10 minute 

Robert B. Taylor 


1.1 


Principiile diagnosticului 
în 10 minute 

Paul M. Paulman 


10 minute pentru diagnostic? Intr-adevăr? 
Da, într-adevăr! 


Doar dacă am avea la dispoziţie 90 de minute să realizăm o evaluare diagnostică, aşa cum 
aveam în calitate de studenţi în anul 3 în cursul stagiilor clinice. Sau dacă am avea chiar şi 
30 de minute pentru diagnostic, aşa cum îmi amintesc din timpul rezidenţiatului, dar ace- 
le vremuri au trecut. Astăzi, în calitate de clinicieni care practică în era medicinei bazate pe 
dovezi şi pe raportul cost-eficienţă, consultaţiile sunt mult mai scurte decât erau în trecut. 
De exemplu, într-un studiu recent pe un lot de 4 454 de pacienţi consultaţi de 138 de me- 
dici din 84 de specialităţi, perioada medie a unei consultaţii a fost de 10 minute (1). Un alt 
studiu care a inclus 19 192 de consultaţii efectuate de 686 medici de familie a estimat o du- 
rată a unei consultaţii ca fiind de aproximativ 16,3 minute (2). Chiar şi atunci când durata 
totală a consultaţiei depăşeşte 1 0 minute, ea include mai degrabă întâmpinarea pacientului, 
explicarea tratamentului, redactarea schemelor terapeutice, chiar şi îmbrăcarea şi dezbrăcarea 
pacientului, timpul dedicat efectiv elaborării diagnosticului fiind rar mai mare de 10 minute. 

Aşadar, dacă noi avem în general la dispoziţie doar 1 0 minute dintr-o consultaţie pentru 
a pune diagnosticul, trebuie să fim concişi, rămânând în acelaşi timp minuţioşi şi prudenţi 
în gândirea medicală. In realitate, o astfel de abordare este posibilă şi este de fapt tendinţa 
actuală în practica medicală. In continuare sunt prezentate o serie de ghiduri practice pen- 
tru diagnosticul în 10 minut e.(DxlO). Şi pentru a exemplifica, să luăm cazul unui pacient: 
Joan S., o femeie în vârstă de 49 de ani , căsătorită , care se prezintă la cabinetul dumneavoastră 
pentru o consultaţie având ca simptom principal cefalee hemicranianâ, ce s-a agravat în decursul 
ultimului an. (Pentru o abordare mai detaliată a diagnosticului Cefaleei, vezi capitolul 2.7.) 


Acest capitol a apărut în primul volum al Manualului de diagnostic diferenţial, al cărui titlu a fost The 10-Minute 
Diagnosis Manual. Editorii au hotărât să menţină acest capitol în versiunea curentă a cărţii deoarece mesajul său 
este la fel de oportun acum aşa cum a fost atunci când l-a scris dr. Taylor. 

